stanford-oval/wikipedia huggingface dataset:
เทศบาลเมืองแม่เหียะ
ภูมิศาสตร์

ลักษณะภูมิประเทศ เป็นที่ลาดเชิงเขา ที่เนิน สลับกับพื้นที่ค่อนข้างราบ มีเทือกเขาดอยสุเทพผ่านทางด้านทิศตะวันตกของตำบล ความสูงจากระดับน้ำทะเลเฉลี่ย 300 เมตร โดยพื้นที่ลาดจะลาดจากทิศเหนือไปทิศใต้และจากทิศตะวันตกไปทิศตะวันออก
แหล่งน้ำที่สำคัญคือ ลำห้วยแม่เหียะและคลองชลประทาน
ตำบลแม่เหียะมีอาณาเขตติดต่อ 5 ตำบลใน 2 อำเภอของจังหวัดเชียงใหม่
ทิศเหนือ ติดต่อกับตำบลสุเทพ และตำบลป่าแดด อำเภอเมืองเชียงใหม่
ทิศใต้ ติดต่อกับตำบลหนองควาย และตำบลสันผักหวาน อำเภอหางดง
ทิศตะวันออก ติดต่อกับตำบลป่าแดด อำเภอเมืองเชียงใหม่
ทิศตะวันตก ติดต่อกับตำบลหนองควาย และตำบลบ้านปง อำเภอหางดง
ตราสัญลักษณ์

ตราประจำเทศบาล เป็นรูปวงกลม ขอบบนวงกลมใหญ่มีอักษร "เทศบาลเมืองแม่เหียะ" และขอบล่างมีอักษร "จังหวัดเชียงใหม่" 
ในตราสัญลักษณ์ประกอบด้วย
วัดพระธาตุดอยคำ แสดงถึงเป็นวัดสำคัญที่สุดของตำบล และเป็นสัญลักษณ์ของตำบล
กระเบื้องดินขอ แสดงถึงภูมิปัญญาท้องถิ่นที่มีคุณค่าของตำบล
รัศมีที่เปล่งออกจากพระธาตุดอยคำ แสดงถึงความศรัทธาของชาวแม่เหียะ ที่ยึดมั่นในศาสนา
รวงข้าว แสดงถึงความอุดมสมบูรณ์ การเจริญเติบโตอย่างมีคุณค่าและความก้าวหน้าทางเศรษฐกิจ
เขตการปกครอง

ตำบลแม่เหียะแบ่งออกเป็น 10 หมู่ 12 หมู่บ้าน ได้แก่
หมู่ 1 บ้านตำหนัก
หมู่ 2 บ้านอุโบสถ
หมู่ 3 บ้านป่าจี้, บ้านแม่เหียะใน
หมู่ 4 บ้านท่าข้าม
หมู่ 5 บ้านดอนปิน
หมู่ 6 บ้านใหม่สามัคคี
หมู่ 7 บ้านตำหนักใหม่
หมู่ 8 บ้านวรุณนิเวศน์
หมู่ 9 บ้านไทยสมุทร
หมู่ 10 บ้านป่าเป้า, บ้านแกรนด์วิว
ประชากรและสังคม

| ปี | ประชากร | ±% |
| --- | --- | --- |
|  2537  | 9,997 | —     |
|  2540  | 12,859 | +28.6% |
|  2543  | 13,989 | +8.8% |
|  2546  | 15,039 | +7.5% |
|  2549  | 16,021 | +6.5% |
|  2552  | 17,033 | +6.3% |
|  2555  | 18,135 | +6.5% |
|  2558  | 18,862 | +4.0% |
|  2561  | 19,297 | +2.3% |
|  2564  | 19,707 | +2.1% |
ที่มา: กรมการปกครอง
ตำบลแม่เหียะมีประชากรทั้งหมด 19,707 คน แบ่งเป็น ชาย 8,896 คน หญิง 10,811 คน ข้อมูลเมื่อสิ้นปี พ.ศ. 2564
ตำบลแม่เหียะเป็นตำบลแถบชานของเวียงเชียงใหม่ ในอดีตประชาชนดั้งเดิมในพื้นที่มีส่วนใหญ่มีฐานะยากจนทำเกษตรกรรมและหาของป่าเป็นหลัก เนื่องด้วยการเกิดขึ้นของทางหลวงสองสายที่เชื่อมกับตัวเมือง ได้แก่ ทางหลวงเชียงใหม่–ฮอด (ทางหลวงแผ่นดินหมายเลข 108) และถนนเลียบคลองชลประทาน (ทางหลวงแผ่นดินหมายเลข 121) ทำให้ความเจริญเริ่มเข้ามา ประชาชนในพื้นที่สามารถเดินทางไป-กลับจากตัวเมืองได้สะดวกมากขึ้น เริ่มมีโครงการบ้านจัดสรรเข้ามาในพื้นที่ จากการที่ตำบลด้านหลังติดภูเขา มีคลองชลประทานและลำห้วยแม่เหียะไหลผ่าน ทำให้มีสภาพแวดล้อมและธรรมชาติที่สวยงาม นี่เองทำให้ตั้งแต่ พ.ศ. 2527 เริ่มมีชาวตะวันตกเริ่มเข้ามาอาศัยในตำบลแม่เหียะ
ความเจริญของแม่เหียะก้าวกระโดดขึ้นอย่างจากการเกิดขึ้นของสามโครงการใหญ่ อย่าง ถนนสมโภชเชียงใหม่ 700 ปี, อุทยานหลวงราชพฤกษ์ และเชียงใหม่ไนท์ซาฟารี สามโครงการนี้ทำให้แม่เหียะกลายเป็นตำบลแหล่งท่องเที่ยวของจังหวัดเชียงใหม่ มีการเข้ามาของห้างสรรพสินค้าขนาดใหญ่ โครงการบ้านจัดสรรตลอดจน ร้านอาหารมากมาย สิ่งเหล่านี้ผลักดันให้แม่เหียะเป็นหนึ่งในตำบลที่เติบโตอย่างรวดเร็วของประเทศไทย ใช้เวลาเพียง 16 ปีก็สามารถยกฐานะจากองค์การบริหารส่วนตำบล ขึ้นเป็นเทศบาลเมือง ในขณะที่จำนวนชาวต่างชาติที่พำนักในแม่เหียะก็มากขึ้นตามลำดับ
การคลัง

| ปีงบประมาณ | รายได้ | รายจ่าย |
| --- | --- | --- |
| 2563 | 133.12 | 129.89 |
| 2564 | 141.03 | 133.89 |
| 2565 | 189.77 | 130.56 |
| 2566 | 183.29 | 156.01 |
| 2567 | 206.82 | 155.54 |
การขนส่ง

ตำบลแม่เหียะมีถนนสายหลัก 3 สาย ได้แก่
| ชื่อถนน | เส้นทาง | ระยะทางในเขตเทศบาล |
| --- | --- | --- |
|  ถนนเชียงใหม่–ฮอด | เทศบาลนครเชียงใหม่–ตำบลแม่เหียะ–อำเภอหางดง | 2.9 กิโลเมตร |
|  ถนนเลียบคลองชลประทาน | เทศบาลนครเชียงใหม่–ตำบลสุเทพ–ตำบลแม่เหียะ–อำเภอหางดง | 1.7 กิโลเมตร |
|  ถนนสมโภชเชียงใหม่ 700 ปี | ตำบลแม่เหียะ–อำเภอสารภี | 3.4 กิโลเมตร |
สถานที่สำคัญ

| --- | --- |
 ศาสนสถาน วัดพระธาตุดอยคำ  วัดตำหนักสวนขวัญสิริมังคลาจารย์  วัดท่าข้าม  วัดอุโบสถ  วัดป่าจี้  วัดต้นปิน  วัดสวนพริก:  สถานที่ท่องเที่ยว อุทยานหลวงราชพฤกษ์  เชียงใหม่ไนท์ซาฟารี  วัดพระธาตุดอยคำ  น้ำตกตาดหมาไห้
โรงเรียนพิบูลวิทยาลัย

| โรงเรียนพิบูลวิทยาลัย |
| --- | --- |
Pibulwitthayalai School

ที่ตั้ง

777 ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี 15000
ข้อมูล
ชื่ออื่น: พ.บ. / P.B.
ประเภท: โรงเรียนรัฐบาล
คติพจน์: สติ โลกสฺสมิ ชาคโร (สติเป็นเครื่องปลุกให้ทันโลก)
สถาปนา: 23 กรกฎาคม พ.ศ. 2442 (125 ปี 230 วัน)
ผู้ก่อตั้ง: พระสังฆภารวาหมุนี (เนียม ภุมมสโร)
หน่วยงานกำกับ: สพฐ.
ผู้อำนวยการ: วีระวัฒน์ ระนาท (พ.ศ. 2567–ปัจจุบัน)
สี:   เขียว    แดง
เพลง: มาร์ชลูกพิบูล
ดอกไม้ประจำโรงเรียน: ดอกประดู่แดง
เว็บไซต์: www.pibul.ac.th
โรงเรียนพิบูลวิทยาลัย (อังกฤษ: Pibulwitthayalai School) เป็นโรงเรียนมัธยมศึกษาตอนปลายขนาดใหญ่พิเศษแห่งแรกและแห่งเดียวของกรมสามัญศึกษาในภูมิภาค สังกัดสำนักงานเขตพื้นที่การศึกษามัธยมศึกษาลพบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ มีฐานะเป็นโรงเรียนประจำจังหวัดลพบุรี ตั้งอยู่เลขที่ 777 ถนนนารายณ์มหาราช เทศบาลเมืองลพบุรี ตำบลทะเลชุบศร อำเภอเมืองลพบุรี จังหวัดลพบุรี
โรงเรียนพิบูลวิทยาลัยก่อตั้งขึ้นเมื่อวันที่ 23 กรกฎาคม พ.ศ. 2442 ในนาม โรงเรียนประจำเมืองลพบุรี วัดเสาธงทอง โดยพระสังฆภารวาหมุนี (เนียม ภุมมสโร) เจ้าอาวาสวัดเสาธงทอง ครั้น พ.ศ. 2458 เมื่อมีนักเรียนเพิ่มจำนวนขึ้นจึงย้ายไปทำการสอนที่บ้านหลวงรับราชทูต ใช้ชื่อว่า โรงเรียนประจำจังหวัดลพบุรี วิชาเยนทร์ โดยมีนักเรียนหญิงเข้ามาเรียนด้วย แต่ภายหลังได้แยกไปเปิดเป็นโรงเรียนลวะศรี ต่อมา พ.ศ. 2471 มีการย้ายสถานที่สำหรับตั้งโรงเรียนบริเวณทางเหนือของวัดพระศรีรัตนมหาธาตุและวัดราชา (ปัจจุบันคือสวนราชานุสรณ์) ใช้ชื่อว่า โรงเรียนประจำจังหวัดลพบุรี พระนารายณ์ ครั้น พ.ศ. 2481 จอมพล แปลก พิบูลสงครามปรับปรุงผังเมืองลพบุรีเป็นเมืองทหาร ได้ทำย้ายโรงเรียนมายังสถานที่ปัจจุบันและเปลี่ยนนามโรงเรียนให้ใหม่ว่า โรงเรียนประจำจังหวัดลพบุรี พิบูลวิทยาลัย และได้ใช้ชื่อเป็น โรงเรียนพิบูลวิทยาลัย จนถึงปัจจุบัน
สัญลักษณ์เกี่ยวกับโรงเรียน

มงกุฎครอบจักร มีธรรมจักรอยู่ตรงกลาง เครื่องหมายนี้จอมพลแปลก พิบูลสงคราม มีบัญชาให้กรมศิลปากรเป็นผู้ออกแบบเนื่องจากผู้อุปการะโรงเรียนเป็นทหารและโรงเรียนมีความใกล้ชิดกับทหารมาโดยตลอด จึงมีเครื่องหมายคล้ายคลึงกับทหารบกและให้เกี่ยวข้องกับการศึกษาจึงมีรูปธรรมจักรอยู่กลางอีกชั้นหนึ่ง นับว่าเราได้เครื่องหมายของโรงเรียนอย่างมีความหมายสำคัญและเป็นมงคลโดยแท้
ปรัชญาของโรงเรียน การให้การศึกษา เป็นการสร้างพื้นฐานแห่งการพัฒนาตนและส่วนรวม
คติพจน์โรงเรียน สติ โลกสฺสมิ ชาคโร สติเป็นเครื่องปลุกให้ทันโลก
คำขวัญของโรงเรียน มานะ วินัย ซื่อสัตย์ สามัคคี
พระพุทธรูปประจำโรงเรียน หลวงพ่อขาววัดพระยาออก ซึ่งวัดตั้งอยู่ภายในโรงเรียน เป็นพระพุทธรูปที่เก่าแก่สมัยอยุธยาและมีความศักดิ์สิทธิ์มาก
สีประจำโรงเรียน เขียว-แดง ซึ่งเป็นสีประจำวันเกิดของจอมพลแปลก พิบูลสงคราม และท่านผู้หญิงละเอียด พิบูลสงคราม
รายนามผู้อำนวยการ

| ลำดับ | ชื่อ-สกุล | ปี | ชื่อโรงเรียน |
| --- | --- | --- | --- |
| 1 | ครูเจียม (ไม่ทราบนามสกุล) | พ.ศ. 2442–2444 | วัดเสาธงทอง |
| 2 | ขุนประจิตดรุณแพทย์ (เฟี้ยม สังขะฤกษ์) | พ.ศ. 2444–2446 | วัดเสาธงทอง |
| 3 | พระภิกษุมิ่ง (วัดมณีชลขันธ์) | พ.ศ. 2446–2448 | วัดเสาธงทอง |
| 4. | พระภิกษุพุฒ (วัดหลวงสุวรรณาราม) | พ.ศ. 2448–2449 | วัดเสาธงทอง |
| 5. | นายฉัตร สายสอน | พ.ศ. 2449–2450 | วัดเสาธงทอง |
| 6. | นายคร้าม (ครุฑ) อินทุทรัพย์ | พ.ศ. 2450–2451 | วัดเสาธงทอง |
| 7. | ขุนสันทิสวิทยาสรรพ์ (เล็ก ไพรลักษณ์) | พ.ศ. 2451–2452 | วัดเสาธงทอง |
| 8. | ขุนจันทรามะระศึกษากร (ชุ่ม จันทรามะระ) | พ.ศ. 2452–2458 | วัดเสาธงทอง |
| 9. | ขุนประสพจรรยา (สนั่น สุนทรเนตร) | พ.ศ. 2458–2461 | บ้านวิชาเยนทร์ |
| 10. | นายบุนนาค ดิสพงษ์ | พ.ศ. 2461–2468 | บ้านวิชาเยนทร์ |
| 11. | นายนพ จุลฤกษ์ | พ.ศ. 2468–2471 | บ้านวิชาเยนทร์ |
| 12. | นายชาญคณิต (หลี) ศุกรีเขตร | พ.ศ. 2471–2476 | พระนารายณ์ |
| 13. | นายคร้าม (ครุฑ) อินทุทรัพย์ | พ.ศ. 2476–2478 | พระนารายณ์ |
| 14. | นายสำเภา กุฎีศรี | พ.ศ. 2478–2481 | พระนารายณ์ |
| 15. | นายสุรินทร์ สรศิริ | 12 มิถุนายน พ.ศ. 2481 – 8 มิถุนายน พ.ศ. 2483 | พิบูลวิทยาลัย |
| 16. | นายสาย ภานุรัตน์ | 12 มิถุนายน พ.ศ. 2483 – 1 สิงหาคม พ.ศ. 2491 | พิบูลวิทยาลัย |
| 17. | นายอาคม ชาติกำแหง | 1 กันยายน พ.ศ. 2491 – 10 มิถุนายน พ.ศ. 2496 | พิบูลวิทยาลัย |
| 18. | นายเขียว มัณฑรมย์ | 10 มิถุนายน พ.ศ. 2496 – 13 มิถุนายน พ.ศ. 2498 | พิบูลวิทยาลัย |
| 19. | นายสุด น้ำหอม | 13 มิถุนายน พ.ศ. 2498 – 12 กรกฎาคม พ.ศ. 2500 | พิบูลวิทยาลัย |
| 20. | นายชงค์ วงษ์ขันธ์ | 14 กรกฎาคม พ.ศ. 2500 – 30 ตุลาคม พ.ศ. 2519 | พิบูลวิทยาลัย |
| 21. | นายเจือ หมายเจริญ | 1 ธันวาคม พ.ศ. 2519 – 10 กรกฎาคม พ.ศ. 2520 | พิบูลวิทยาลัย |
| 22. | นายเจตน์ แก้วโชติ | 12 กรกฎาคม พ.ศ. 2520 – 25 มกราคม พ.ศ. 2526 | พิบูลวิทยาลัย |
| 23. | นายทวีวัฒน์ อยู่ทวี | 19 กุมภาพันธ์ พ.ศ. 2526 – 8 ตุลาคม พ.ศ. 2528 | พิบูลวิทยาลัย |
| 24. | นายลือชา สร้อยพาน | 19 ตุลาคม พ.ศ. 2528 – 2 มีนาคม พ.ศ. 2532 | พิบูลวิทยาลัย |
| 25. | นายชลิต เจริญศรี | 10 เมษายน พ.ศ. 2532 – 30 กันยายน พ.ศ. 2537 | พิบูลวิทยาลัย |
| 26. | นายสง่า เชยประเสริฐ | 3 พฤศจิกายน พ.ศ. 2537 – 29 ธันวาคม พ.ศ. 2542 | พิบูลวิทยาลัย |
| 27. | นายเพิ่มยศ บุญปาน | 20 มกราคม พ.ศ. 2543 – 30 กันยายน พ.ศ. 2546 | พิบูลวิทยาลัย |
| 28. | นายละเอียด กันทริกา | 8 ตุลาคม พ.ศ. 2546 – 30 กันยายน พ.ศ. 2550 | พิบูลวิทยาลัย |
| 29. | ว่าที่ร้อยตรี สุวิช พึ่งตน | 10 มกราคม พ.ศ. 2551 – 30 กันยายน พ.ศ. 2554 | พิบูลวิทยาลัย |
| 30. | นายอมรศักดิ์ เรืองรุ่ง | 6 ธันวาคม พ.ศ. 2554 – ตุลาคม พ.ศ. 2557 | พิบูลวิทยาลัย |
| 31. | นางสมัย ลาเกลี้ยง | 1 ธันวาคม พ.ศ. 2557 – ตุลาคม พ.ศ. 2559 | พิบูลวิทยาลัย |
| 32. | นายธรรมวิทย์ ธรรมพิธี | 26 มกราคม พ.ศ. 2560 – 30 กันยายน พ.ศ. 2567 | พิบูลวิทยาลัย |
| 33. | นายวีรวัฒน์ ระนาท | 9 ตุลาคม พ.ศ. 2567 – ปัจจุบัน | พิบูลวิทยาลัย |
ศิษย์เก่าที่มีชื่อเสียง

วิญญู อังคณารักษ์ - อดีตปลัดกระทรวงมหาดไทย
พลเอก ประยุทธ์ จันทร์โอชา - นายกรัฐมนตรีคนที่ 29
พลเอก วรวัฒน์ อินทรทัต - อดีตเลขานุการรัฐมนตรีว่าการกระทรวงกลาโหลมหูม
พลเอก บุญเลิศ แก้วประสิทธิ์ - อดีตประธานคณะที่ปรึกษากองทัพบก
ศาสตราจารย์ นายแพทย์ สุชัย เจริญรัตนกุล - อดีตรองนายกรัฐมนตรี และรัฐมนตรีว่าการกระทรวงสาธารณสุข
สมาน ภุมมะกาญจนะ - อดีตรัฐมนตรีช่วยว่าการกระทรวงอุตสาหกรรม
นิติพงษ์ ห่อนาค - นักแต่งเพลง ได้รับรางวัลศิษย์เก่าดีเด่นปี 2550
วัฒน์ วรรลยางกูร - นักเขียน ได้รับรางวัลศรีบูรพาคนที่ 19 ประจำปี 2550 และได้รับรางวัลศิษย์เก่าดีเด่นปี 2551
ทินกร พึ่งตาราวี (นิ้งหน่อง) - นักร้องนำวงแพนเค้ก
วนัสนันท์ กัลยกิติ์ขจร (โน้ต) - ขวัญใจช่างภาพ มิสทีนไทยแลนด์; รางวัลนางงามผิวสวย และรางวัลมิสสมาร์ทมันนี่ควีน เวทีนางสาวไทย; ดีเจเรดิโอโอเค
ธนบัตร งามกมลชัย (บอส) - นักร้อง/นักแสดง ได้รับรางวัลรองชนะเลิศอันดับที่2จาก ทรู อะคาเดมี่ แฟนเทเชีย ซีซั่นที่ 7
นภัส ธีรดิษฐากุล - ผู้ประกาศข่าว พิธีกร เนชั่นทีวี
ณัฐดนัย ชนิตร์วัฒน์ - นักแสดง และนักการเมือง
จรณ โสรัตน์ (ท็อป) เก็บถาวร 2021-05-10 ที่ เวย์แบ็กแมชชีน - นักแสดง
จิรัชญา เกตุคง (ตะวัน) - นางแบบ และผู้ชนะจากเอเชียเน็กซต์ท็อปโมเดล ฤดูกาลที่ 4
ญาดา โกเมศ (เปอติ๊ด) เก็บถาวร 2020-12-01 ที่ เวย์แบ็กแมชชีน - นักร้อง (ผู้เข้าประกวดเดอะว้อยซ์ไทยแลนด์ ซีซั่น4)
ดร.สุรชัย รอดงาม (ทีวี) - อาจารย์ ติวเตอร์ และผู้เขียนหนังสือเตรียมสอบ ขายดี (จับตาย วายร้าย GAT&Admission)
นิสามณี นาคประสิทธิ์ (เจส) - ผู้เข้าประกวด The One Miss Teen Beauty Queen 2015
พลเอกเฉลิมพล ศรีสวัสดิ์ - ผู้บัญชาการทหารสูงสุด
มิลิญ วาทินธนะกิจ (น้ำหนึ่ง) - อดีตสมาชิกวงไอดอล BNK48 รุ่น 1 ทีม NV และนักแสดง
โรงเรียนพิบูลวิทยาลัย ตึก 1
หลวงพ่อขาว วัดพระยาออก ภายในโรงเรียนพิบูลวิทยาลัย
ผักกาดกบ

| ผักกาดกบ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
เผ่า:: Senecioneae
สกุล:: Gynura
สปีชีส์:: G.  pseudochina
ชื่อทวินาม
Gynura pseudochina 

ผักกาดกบ ชื่อวิทยาศาสตร์: Gynura pseudochina (L.) DC. เป็นพืชในวงศ์ Compositae ชื่ออื่นๆได้แก่ คำโคก ผักกาดดง ผักกาดนกเขา หนาดแห้ง ผักกาดดิน  เป็น พืชล้มลุก อายุหลายปี ลำต้นสั้น เป็นเหลี่ยม อวบน้ำ  ตั้งตรง มีเหง้าใต้ดินขนาดใหญ่ ปลายยอดมีขนสั้นนุ่มปกคลุม ใบเดี่ยว เรียงเวียนสลับชิดกัน เป็นกระจุกแบบกุหลาบซ้อน  โคนใบสอบเรียวแคบ ขอบใบจักเว้าเหมือนซี่ฟัน ผิวใบด้านบนสีม่วงสลับเขียว มีขนสั้นกระจาย แผ่นใบหนาอวบน้ำ ก้านใบสั้นหรือไม่มีก้านใบ ดอกออกเป็นช่อแบบช่อกระจุกแน่นแยกแขนง ออกที่ซอกใบและปลายยอด กลีบดอกสีเหลือง รูปหลอด ปลายแยกเป็น 5 แฉก ปลายแฉกด้านหลังมีปุ่มเล็ก มี 60-70 ดอก ก้านช่อ ฐานดอกแบน ก้านช่อดอกมีขนสีขาวหนาแน่น เกสรเพศผู้ มี 5 อัน อับเรณูปลายมน เกสรเพศเมีย มีขนสั้น รังไข่อยู่ใต้วงกลีบ รูปทรงกระบอก เกลี้ยง วงใบประดับมี 2 ชั้น ชั้นนอกแยกกัน รูปแถบ วงใบประดับวงใน 10-15 ใบ รูปใบหอก ปลายแหลม มีขนประปราย หรือเกือบเกลี้ยงตรงกลางใบ ผลแห้ง รูปทรงกระบอก มีรยางค์ 10 เส้น เมล็ดล่อน ออกดอกช่วงเดือน กุมภาพันธ์ ถึง พฤษภาคม
ผักกาดกบเป็นพืชสมุนไพร ทั้งต้นใช้เป็นยาบรรเทาอาการปวดและบวม เป็นยาพอกเนื้องอกที่เต้านม แก้โรคไฟลามทุ่ง น้ำคั้นใบเป็นยาอมกลั้วคอ แก้เจ็บคอ เหง้า ใช้เป็นยาแก้ช้ำใน ห้ามเลือด แก้โรคบิด รักษาแผลอักเสบ  แก้มดลูกอักเสบ  ขับประจำเดือน แก้ไข้ รากและใบสด ตำพอกแก้ปวดบวม ทางจังหวัดนครราชสีมา ใช้ เหง้า แก้ไข้ แก้บิด รักษาแผลอักเสบ ขับประจำเดือนหลังคลอดบุตร  ทั้งต้น ตำเป็นยาพอก บรรเทาปวดบวม ในอินโดจีน ใช้ใบพอกลดอาการบวม ฝี หรือถอนพิษ อาการปวดแสบปวดร้อน เหง้า ใช้กินรักษาพิษไข้ กระสับกระส่าย ส่วนในเกาะชวา ใช้ รากเป็นยา เมื่อระบบหมุนเวียนโลหิตไม่ปกติ
วัดคลองใหญ่ (อำเภอคลองใหญ่)

| วัดคลองใหญ่ |
| --- | --- |
ที่ตั้ง: ตำบลคลองใหญ่ อำเภอคลองใหญ่ จังหวัดตราด
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดคลองใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองใหญ่ อำเภอคลองใหญ่ จังหวัดตราด มีที่ดินตั้งวัดเนื้อที่ 14 ไร่ 1 งาน 44 ตารางวา มีที่ธรณีสงฆ์จำนวน 4 แปลง เนื้อที่ 2 ไร่ 35 ตารางวา (โฉนดที่ดินเลขที่ 96, 146, 145, 114)
วัดคลองใหญ่ตั้งวัดเมื่อ พ.ศ. 2435 ผู้ดำเนินการสร้างวัดคือ พระสร้อย ได้รับพระราชทานวิสุงคามสีมาเมื่อวันที่ 27 กันยายน พ.ศ. 2481 เขตวิสุงคามสีมากว้าง 40 เมตร กว้าง 60 เมตร
อาคารเสนาสนะประกอบด้วยอุโบสถสร้างด้วยคอนกรีตเสริมเหล็ก กว้าง 20 เมตร ยาว 40 เมตร สร้างเมื่อ พ.ศ. 2500 ศาลาการเปรียญสร้างด้วยคอนกรีตเสริมเหล็ก กว้าง 16 เมตร ยาว 24 เมตร สร้างเมื่อ พ.ศ. 2525 กุฏิสงฆ์ 15 หลัง อาคารไม้ 10 หลัง และอาคารครึ่งตึกครึ่งไม้ 5 หลัง วิหารกว้าง 15 เมตร ยาว 15 เมตร สร้างเมื่อ พ.ศ. 2520  ศาลาอเนกประสงค์ กว้าง 30 เมตร ยาว 60 เมตร สร้างเมื่อ พ.ศ. 2540 ศาลาบำเพ็ญกุศล 1 หลัง ฌาปนสถาน 1 หลัง วิหารกลางน้ำ 1 หลัง ปูชนียวัตถุได้แก่ พระพุทธรูปปางมารวิชัย หน้าตักกว้าง 39 นิ้ว เป็นพระพุทธรูปทองสำริด อัญเชิญจากกัมพูชา รอยพระพุทธบาทจำลองทองสำริด กว้าง 70 เซนติเมตร ยาว 120 เซนติเมตร ได้มาจากประเทศกัมพูชา
ผณินทรา ภัคเกษม

| ผณินทรา ภัคเกษมป> ช., ป.ม..ข้อมูลส่วนบุคคล |
| --- | --- |
เกิด: 17 มิถุนายน พ.ศ. 2483 (84 ปี) อำเภอสันทราย จังหวัดเชียงใหม่ ประเทศไทย
คู่สมรส: ส่งสุข ภัคเกษม

ผณินทรา ภัคเกษม (เกิด 17 มิถุนายน พ.ศ. 2483) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดเชียงใหม่ ประธานมูลนิธิส่งสุข และประธานกรรมการบริหารกลุ่มมิตรภาพสมาชิกรัฐสภาไทย-ญี่ปุ่น เป็นภรรยาส่งสุข ภัคเกษม
ประวัติ

ผณินทรา เกิดเมื่อวันที่ 17 มิถุนายน พ.ศ. 2483 ที่ตำบลสันพระเนตร อำเภอสันทราย จังหวัดเชียงใหม่ เป็นบุตรนายหยวกปอ นางสมนา แซ่อึ้ง ด้านครอบครัวสมรสกับนายส่งสุข ภัคเกษม มีบุตร 1 คน คือ ภควดี ภัคเกษม
สำเร็จการศึกษาระดับประถมศึกษา จากโรงเรียนศรีวิทยา จังหวัดเชียงใหม่ และระดับมัธยมศึกษาจากโรงเรียนเรยีนาเชลีวิทยาลัย
การทำงาน

ผณินทราได้เข้าสู่งานการเมืองครั้งแรกโดยลงสมัครรับเลือกตั้งสมาชิกสภาผู้แทนราษฎรจากการชักชวนของนายไกรสร ตันติพงศ์ อดีตสมาชิกสภาผู้แทนราษฎร จังหวัดเชียงใหม่ ให้ลงสมัครคู่กับสามี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และนับเป็นสตรีคนแรกที่ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่
จากนั้นมาก็ได้เว้นวรรคทางการเมืองเรื่อยมา จนกระทั่งได้รับการชักชวนจากพรรคไทยรักไทยให้ลงสมัครรับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับการเลือกตั้งอีก 2 สมัย โดยสามารถเอาชนะอดีต ส.ส.ในพื้นที่หลายสมัยอย่าง นายอำนวย ยศสุขได้ขาดลอย ต่อมาภายหลังการยุบพรรคพลังประชาชน นางผณินทรา ก็ไม่ได้เข้าร่วมงานกับพรรคเพื่อไทย จึงเป็นการวางเมืองทางการเมืองไปโดยปริยาย
ผณินทราเป็นผู้หนึ่งที่ยื่นคำร้องให้ศาลรัฐธรรมนูญวินิจฉัยว่ามาตรา 12 แห่งพระราชบัญญัติชื่อบุคคล พ.ศ. 2505 ขัดต่อรัฐธรรมนูญหรือไม่ ซึ่งศาลรัฐธรรมนูญวินัยฉัยว่าขัดจริง จึงเป็นผลให้ตั้งแต่วันที่ 6 มิถุนายน พ.ศ. 2546 ผู้หญิงไทย สามารถเลือกใช้นามสกุลของตนเองได้ แม้จะทำการสมรสตามกฎหมายแล้วก็ตาม
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
กองบิน 1 นครราชสีมา

| กองบิน 1 |
| --- | --- |
กองทัพอากาศไทย
เอฟ-16บี บล็อก 15 โอซียู ฝูงบิน 103
ประจำการ: กองบินใหญ่ทหารบกที่ 1 (พ.ศ. 2461–2464) กองโรงเรียนการบินที่ 1  (พ.ศ. 2464–2479) กองบินน้อยที่ 1  (พ.ศ. 2479–2506) กองบิน 1  (พ.ศ. 2506–ปัจจุบัน)
ประเทศ:  ไทย
เหล่า:  กองทัพอากาศไทย
รูปแบบ: กองบิน
บทบาท: กองบินขับไล่สกัดกั้นยุทธวิธี
ขึ้นกับ: ส่วนกำลังรบ กองทัพอากาศไทย
กองบัญชาการ: ฐานบินโคราช, ตำบลหนองไผ่ล้อม, อำเภอเมืองนครราชสีมา จังหวัดนครราชสีมา
สัญลักษณ์นำโชค: พยัคฆ์
วันสถาปนา: 15 เมษายน พ.ศ. 2479; 88 ปีก่อน (2479-04-15)
ปฏิบัติการสำคัญ: กรณีพิพาทอินโดจีน สงครามมหาเอเชียบูรพา กบฏแมนฮัตตัน การก่อการกำเริบคอมมิวนิสต์ในประเทศไทย สมรภูมิบ้านร่มเกล้า
อิสริยาภรณ์: สายยงยศไหมเขียว
เว็บไซต์: wing1.rtaf.mi.th
ผู้บังคับบัญชา
ผู้บัญชาการปัจจุบัน: นาวาอากาศเอก กฤษณะ เปี่ยมศรี
เครื่องหมายสังกัด
ตราสัญลักษณ์กองบิน 1: 
กองบิน 1 (อังกฤษ: Wing 1 Royal Thai Air Force) เป็นกองบินขับไล่สกัดกั้นยุทธวิธี อยู่ในส่วนกำลังรบและเป็นหน่วยขึ้นตรงของกองทัพอากาศไทย ประจำการอยู่ที่ฐานบินโคราช ตำบลหนองไผ่ล้อม อำเภอเมืองนครราชสีมา จังหวัดนครราชสีมา ก่อตั้งขึ้นเมื่อวันที่ 15 เมษายน พ.ศ. 2479
ประวัติ

กองบิน 1 มีจุดเริ่มต้นมาจากการก่อตั้ง กองบินใหญ่ทหารบกที่ 1 ในปี พ.ศ. 2461 ขึ้นการบังคับบัญชากับ กรมอากาศยานทหารบก ประจำการเครื่องบินแบบ นิวเออร์ปอร์ต และแบบสปัด ตั้งอยู่ที่ฝั่งตะวันตกของฐานทัพอากาศดอนเมือง ต่อมาในปี พ.ศ. 2464 ได้เปลี่ยนชื่อเป็น กองโรงเรียนการบินที่ 1 และมีพระราชกฤษฎีกาเมื่อวันที่ 15 เมษายน พ.ศ. 2479 เปลี่ยนชื่อเป็น กองบินน้อยที่ 1 ซึ่งปัจจุบันได้ยึดถือเอาวันดังกล่าวเป็นวันสถาปนากองบิน มีเครื่องบินประจำการอยู่ 4 แบบ คือ แอฟโร 504เอ็น (บ.ฝ.4) นิเออร์ปอรท์ เดอลาจ (บ.ข.4) เคอร์ติสฮอว์ค 2 (บ.ข.9) และเคอร์ติสฮอว์ค 3 (บ.ข.10)
ประวัติ > กรณีพิพาทอินโดจีน

จากนั้นในกรณีพิพาทอินโดจีน พ.ศ. 2483 กองบินน้อยที่ 1 ได้แบ่งกองบินออกเป็นฝูงบินออกเป็นฝูงบินอิสระไปปฏิบัติการในพื้นที่ภาคตะวันออกเฉียงเหนือ ผลการปฏิบัติเป็นไปด้วยความกล้าหาญและได้รับคำชมเชย ได้รับการประดับเครื่องหมายเชิดชูเกียรติ "สายยงยศไหมเขียว"
ประวัติ > สงครามมหาเอเชียบูรพา

จากนั้นไม่ได้ฝูงบินได้ร่วมเข้าปฏิบัติการผสมกับกองบินใหญ่ ร่วมรบในสงครามมหาเอเชียบูรพา โดยมีวีรกรรมที่โดดเด่น คือการนำเครื่องบิน 5 เครื่องขึ้นต่อสู้กับเครื่องบินของข้าศึก 21 เครื่องเหนือนครลำปาง
เหตุการณ์ในวันที่ 11 พฤศจิกายน พ.ศ. 2487 ฝูงบินโจมตีของฝ่ายสัมพันธมิตรจำนวนกว่า 21 เครื่อง ประกอบไปด้วย เครื่องบินแบบ พี-51 (มัสแตง) และเครื่องบินแบบ พี-38 (ไลท์นิ่ง) เข้าปฏิบัติการและโจมตีในพื้นที่สนามบินลำปาง โดยกองบินใหญ่ผสมภาคพายัพได้ส่งฝูงบินขับไล่แบบโอตะ (บ.ข.12) จำนวน 5 เครื่องขึ้นสกัดกั้น นำโดย เรืออากาศเอก เฉลิมเกียรติ วัฒนางกูร, พันจ่าอากาศเอก จุลดิศถ์  เดชกุญชร, พันจ่าอากาศเอก วาสน์  สุนทรโกมล และจ่าอากาศเอก ธาดา เบี้ยวไข่มุก เป็นนักบิน โดยฝ่ายไทยสามารถสร้างความเสียหายให้กับฝ่ายสัมพันธมิตรด้วยการยิงเครื่องบินตก 4 ลำ ขณะที่ฝ่ายไทยถูกยิงทั้ง 5 เครื่อง ส่งผลให้มีผู้เสียชีวิตระหว่างการรบคือ พันจ่าอากาศเอก วาสน์  สุนทรโกมล นักบิน และเกือบเสียผู้บังคับฝูงบิน คือ เรืออากาศเอก เฉลิมเกียรติ วัฒนางกูร ที่ถูกยิงที่ขากระสุนฝังในตกลงมาพร้อมกับเครื่อง และถูกช่วยเหลือโดยราษฎร์ออกมาจากตัวเครื่องก่อนที่เครื่องจะระเบิด จากเหตุการณ์ดังกล่าวทำให้กองบัญชาการทหารสูงสุดได้ขอพระราชทานเหรียญกล้าหาญให้กับนักบินและพลปืนทุกคนในเหตุการณ์นี้
ประวัติ > สงครามเย็น

ในปี พ.ศ. 2491 กองบินน้อยที่ 1 ได้ส่งอากาศยานแบบนาโกยา (บ.จ.2) จำนวน 3 เครื่องไปประจำการที่สนามบินสงขลาเพื่อปราบปรามโจรจีนคอมมิวนิสต์
กองบินน้อยที่ 1 ได้มีส่วนร่วมในการปราบกบฏแมนฮัตตันด้วยการส่งอากาศยานจากฝูงบิน 2 และ 3 คือเครื่องบินสปิดไฟร์ และที-6 ผลการปฏิบัติคือกลุ่มกบฎพ่ายแพ้เมื่อวันที่ 29 มิถุนายน พ.ศ. 2494
ในปี พ.ศ. 2496 กองบินยุทธการมอบหมายให้กองบินน้อยที่ 1 จัดกำลังจากฝูงบิน 3 พร้อมด้วยอากาศยานแบบแบร์แคท (บ.ข.15) จำนวน 4 เครื่องไปประจำการที่สนามบินพิษณุโลก และจัดกำลังจากฝูงบิน 2 พร้อมด้วยอากาศยานแบบที-6 (บ.ฝ.8) จำนวน 5 เครื่องไปประจำการที่สนามบินแพร่ ในการปฏิบัติการสนับสนุนการปราบโจรฮ่อ ขึ้นตรงต่อ ผบ.ผส.9 ลำปาง
กองบินน้อยที่ 1 ได้รับการเปลี่ยนชื่อเป็น กองบิน 1 เมื่อวันที่ 1 ตุลาคม พ.ศ. 2506
ในปี พ.ศ. 2513 กองบิน 1 ได้สูญเสียอากาศยานแบบเอฟ-5 จำนวน 2 เครื่อง พร้อมด้วยนักบิน 2 นาย คือ เรืออากาศเอก ชาญชัย มหากาญจนะ และ เรืออากาศโท พงษณรงค์ เกษตรศุกร์ ระหว่างการบินเข้าตีที่หมายกลุ่มคอมมิวนิสต์บริเวณเขาค้อ จังหวัดเพชรบูรณ์
ประวัติ > จากดอนเมืองสู่โคราช

กองบิน 1 ได้ย้ายที่ตั้งจากฐานทัพอากาศดอนเมือง ไปยังฐานบินโคราช ซึ่งอยู่ทางใต้ของเมืองนครราชสีมาประมาณ 5 กิโลเมตรเมื่อวันที่ 24 ตุลาคม พ.ศ. 2519
กองบิน 1 ฝูงบิน 102 ได้ส่งอากาศยานเข้าร่วมปฏิบัติการโจมตีฐานที่ตั้งปืนใหญ่บริเวณบ้านบ่อล้าน ประเทศลาว ด้วยระเบิดแบบร็อกอาย เครื่องละ 4 ลูก สามารถทำลายเป้าหมายในพื้นที่ได้ทั้งหมด
ในช่วง พ.ศ. 2544 ได้เกิดการปะทะตามแนวชายแดนไทยและพม่า กองบิน 1 โดยฝูงบิน 103 ได้ปฏิบัติการลาดตระเวนทางอากาศตามแนวชายแดนพม่า และได้จัดหน่วยบิน 1032 ไปวางกำลังที่ฐานบินส่วนหน้าในฐานบินเชียงใหม่เพื่อเตรียมความพร้อมในการใช้กำลังทางอากาศ
ระหว่างเหตุการณ์จลาจลในประเทศกัมพูชาเมื่อวันที่ 29 มกราคม พ.ศ. 2546 ฝูงบิน 103 ได้รับคำสั่งให้เตรียมความพร้อมในการใช้กำลังทางอากาศหากเกิดกรณีฉุกเฉินหรือเหตุการณ์รุนแรงขึ้นภายใต้ แผนปฏิบัติการโปเชนตง 2
การจัดหน่วย

กองบิน 1 แบ่งส่วนการบริหารราชการภายใน ดังนี้
การจัดหน่วย > กองบังคับการ

แผนกกำลังพล
แผนกการข่าว
แผนกส่งกำลังบำรุง
แผนกยุทธการ
แผนกกิจการพลเรือน
แผนกธุรการ
ฝ่ายเทคโนโลยีสารสนเทศและการสื่อสาร
หมวดจัดหา
การจัดหน่วย > ส่วนปฏิบัติการ

ฝูงบิน 102 "Stars"
เครื่องบินขับไล่แบบที่ 19 ก: เอฟ-16 เอดีเอฟ
อยู่ระหว่างจัดหาอากาศยานทดแทน ซึ่งกองทัพอากาศได้คัดเลือก ยาส 39 กริพเพน
ฝูงบิน 103 "Lightning"
เครื่องบินขับไล่แบบที่ 19 ก: เอฟ-16 โอซียู
กองพันทหารอากาศโยธิน
แผนกสนับสนุนการบิน
แผนกควบคุมการยุทธทางอากาศ
การจัดหน่วย > กองเทคนิค

แผนกช่างอากาศ
แผนกสื่อสารอิเล็กทรอนิกส์
แผนกสรรพาวุธ
หมวดบริการเชื้อเพลิง
การจัดหน่วย > หน่วยขึ้นตรง

มาตรฐานการบิน
นายทหารงบประมาณ
แผนกการเงิน
แผนกขนส่ง
แผนกช่างโยธา
แผนกพลาธิการ
แผนกสวัสดิการ
โรงพยาบาลกองบิน
กองร้อยทหารสารวัตร
ฝ่ายคลังรวมการ
นิรภัยการบิน
นิรภัยภาคพื้น
อนุศาสนาจารย์
นายทหารพระธรรมนูญ
อากาศยาน

| อากาศยาน> ฝูงบิน 102 | ผู้ผลิต> ฝูงบิน 102 | บทบาท> ฝูงบิน 102 | แบบ> ฝูงบิน 102 | รุ่น> ฝูงบิน 102 | ประจำการ> ฝูงบิน 102 | หมายเหตุ> ฝูงบิน 102 |
| --- | --- | --- | --- | --- | --- | --- |
| General Dynamic |  |  สหรัฐ | ขับไล่/โจมตี | F-16A/B Block 15 ADF | 13 | ทอ.ได้คัดเลือกยาส 39 มาแทนที่ |
ฝูงบิน 103
| General Dynamic |  |  สหรัฐ | ขับไล่/โจมตี | F-16A/B Block 15 OCU | 22 |  |
อากาศยาน > อดีตอากาศยาน

นิเออร์ปอรท์ 13 ตารางเมตร (บ.ข.1)
นิเออร์ปอรท์ 15 ตารางเมตร (บ.ข.2)
สปัด (บ.ข.3)
แอฟโร 504เอ็น (บ.ฝ.4)
นิเออร์ปอรท์ เดอลาจ (บ.ข.4)
เคอร์ติสฮอว์ค 2 (บ.ข.9)
เคอร์ติสฮอว์ค 3 (บ.ข.10)
มิตซูบิชิ เอ็ม 103 นาโกยา (บ.จ.2)
โอตะ (บ.ข.12)
ฮายาบูซา (บ.ข.13)
ที-6 (บ.ฝ.8)
สปิดไฟร์ (บ.ข.14)
เอฟ-8 เอฟ แบร์แคท (บ.ข.15)
ที-33เอ (บ.ฝ.11)
เอฟ-84จี (บ.ข.16)
เอฟ-86เอฟ (บ.ข.17)
เอฟ-86แอล (บ.ข.17 ก)
เอฟ-5เอ/บี (บ.ข.18 /ก)
เอฟ-5อี/เอฟ (บ.ข.18 ข/ค)
เอฟ-16เอ/บี (บ.ข.19 /ก)
แอล-39 (บ.ขฝ.1)
เอฟ-16เอ/บี แบบ เอดีเอฟ (บ.ข.19 /ก)
ที่ตั้ง

กองบิน 1 มีที่ตั้งอยู่ที่ฐานบินโคราช โดยมีฝูงบินทั้งหมดประจำการอยู่ที่นี่เช่นเดียวกัน
ภารกิจ

กองบิน 1 มีภารกิจในการเตรียมความพร้อม ทั้งด้านของ กำลังพล อาวุธ ยุทโธปกรณ์ ให้มีความพร้อมรบ และการดำเนินการปฏิบัติการใช้กำลังทางอากาศ แบ่งขอบเขตของปฏิบัติการตามฝูงบินในสังกัดทั้ง 2 คือ ฝูงบิน 102 มีหน้าที่ในการขับไล่สกัดกั้นอากาศยานที่รุกล้ำน่านฟ้าไทยหรือปฏิบัติการตามที่ได้รับมอบหมาย และฝูงบิน 103 มีหน้าที่ในการขับไล่ยุทธวิธีต่ออากาศยานข้าศึก ดำเนินกลยุทธ์เพื่อใช้กำลังทางอากาศ และปฏิบัติการตามที่ได้รับมอบหมายเช่นกัน
แหล่งข้อมูลอื่น

เว็บไซต์ทางการ
กองบิน 1 Home of the Tiger ที่เฟซบุ๊ก
แอล-39 ขณะยังประจำการอยู่ในฝูงบิน 101
เอฟ-5 ของฝูงบิน 103 ที่จัดแสดงในพิพิธภัณฑ์กองทัพอากาศและการบินแห่งชาติ
โอกูรูโตะ โนโบรุ

Japanese animation studio
| --- | --- |

ชื่อท้องถิ่น: 株式会社オクルトノボル
ชื่อโรมัน: Kabushiki-gaisha Okuruto Noboru
ประเภท: บริษัทร่วมทุน
อุตสาหกรรม: แอนิเมชันญี่ปุ่น
ก่อตั้ง: 1 ธันวาคม พ.ศ. 2560
สำนักงานใหญ่: โตเกียว, ญี่ปุ่น
เว็บไซต์: okurutonoboru.co.jp
บริษัท โอกูรูโตะ โนโบรุ (ญี่ปุ่น: 株式会社オクルトノボル, โรมาจิ: Kabushiki-gaisha Okuruto Noboru) เป็นสตูดิโอแอนิเมชันญี่ปุ่น ตั้งอยู่ในเมืองโตเกียว ประเทศญี่ปุ่น ก่อตั้งเมื่อวันที่ 1 ธันวาคม พ.ศ. 2560